Diana Rigg

Diana Rig (, 1938 m. liepos 20 d. Donkasteryje, Anglijoje – 2020 m. rugsėjo 10 d. Londone, Anglijoje) – Didžiosios Britanijos kino ir teatro aktorė. Apdovanota CBE (Commander) ordinu (1988 m.) ir DBE (Dame Commander of the Order of the British Empire) (1994 m.) riterio titulu, Stiringo (1988 m.) ir Lydso (1992 m.) universitetų garbės daktarė, septintojo dešimtmečio sekso simbolis ir feminizmo ikona.

 Biografija 
Diana Rig gimė Donkasteryje. Jos tėvas Louis Rigg, geležinkelio inžinierius, tuo metu buvo gavęs paskyrimą į Indiją, kur Diana su motina Beryl Hild Helliwell persikėlė būdama 2 mėn. Šeima, kurioje taip pat augo 4 metais vyresnis jos brolis Hugh (vėliau tapęs RAF kariškiu), gyveno Bikanere 8 metus, per kuriuos Diana išmoko hindi kalbą.

Grįžusi į Angliją, šeima apsigyveno Jorkšyre, kur Padsyje ji mokėsi ir baigė Fulneko mergaičių mokyklą.

Būdama 12, Diana susidomėjo teatru. 1955–1957 m. ji mokėsi Karališkojoje dramos meno akademija ir nors mokslas joje sekėsi sunkiai, 1957 m. ji mokyklą baigė. Tais pačiais metais ji debiutavo spektaklyje „The Caucasian Chalk Circle“ Jorko festivalyje.dianarigg.net 

Baigusi mokslus, Dian kurį laiką dirbo modeliu, tačiau potraukis vaidybai nesusilpnėjo. 1958 m. ji pasirašė sutartį su „Chesterfield Repertory Company“ ir kurį laiką gaudavo nedidelius vaidmenis įvairiuose spektakliuose.

1959 m. ji pradėjo dirbti „Royal Shakespeare Theatre“ ir išbuvo jame iki 1971 m. Šiuo laikotarpiu Diana tapo žinoma Europoje aktore. 1970 m. ji tapo viena garsiausių aktorių, apsinuoginusių teatro scenoje (kartu su kolega Keith Michell spektaklyje „Abelrd and Heloise“).

Nuo 1971 m. jos teatrinė karjera tęsėsi įvairiuose Didžiosios Britanijos ir kitų šalių teatruose. Tais metais ji debiutavo Brodvėjuje ir pelnė pirmąjį iš 3 savo Tony apdovanojimų.

Vėliau Diana vaidino miuzikle „Colette“ bei įvairiuose Vestendo spektakliuose, o nuo 1990-ųjų teatrui skyrė vis daugiau dėmesio.
 left |thumb|Diana seriale „Keršytojai“
Septinto dešimtmečio pradžioje prasidėjo intensyvus Dianos karjeros etapas: 1961 m. ji debiutavo televizijoje, o 1969 m. – ir kine. Pirmiausia pasaulinį pripažinimą jai pelnė vaidmuo nuotykių seriale „Keršytojai“. Jis buvo pradėtas kurti 1961 m., o Diana jame debiutavo 1965 m., pakeitusi pagrindinio vaidmens atlikėją Elizabeth Shepherd, kuri savo ruožtu užėmė Honor Blackman vietą. Shepherd pasirodė vos 2 serialo dalyse, tuo tarpu Diana per 3 sezonus nusifilmavo 51 serijoje. Prieš debiutuodama seriale, Diana nebuvo mačiusi ankstesnių serijų, tačiau tai nesutrukdė jai sukurti Emmos Peel vaidmenį, kuris pavertė ją žvaigžde. Nors vaidmuo ir suteikė jai naujų galimybių, tačiau tuo pačiu padidino visuomenės susidomėjimą aktore ir Diana ne kartą skundėsi privataus gyvenimo trukdymu. Jai taip pat nepatiko serialą kuriančios kompanijos ABC (Associated British Corporation) elgesys su ja, mat jau įpusėjus pirmojo sezono filmavimo darbus, Diana sužinojo, kad yra apmokama prasčiau nei serialo operatorius. Nors antrajame sezone jos užmokestis pakilo nuo 150 iki 450 svarų per savaitę, tolimesnis jos dalyvavimas serialo kūrime kėlė vis daugiau abejonių. Pagrindinio vyro vaidmens atlikėjui Patrick Macnee Diana buvo prisipažinusi, kad tik jis ir jos vairuotojas yra vieninteliai jos draugai tarp serialo kūrėjų.J.G. Lane, „Diana Rigg Biography “. Nuoroda tikrinta 3 December 2010

Dianos sukurtas Emmos Peel vaidmuo, kuri niekuo nenusileidžia vyrams tiek kovos scenose, tiek ir savo nepriklausomumu bei neprieinamumu, buvo pradėtas laikyti feminizmo simboliu.
 left |thumb|Diana filme „Jos Didenybės slaptojoje tarnyboje“
1969 m. Diana buvo pakviesta į bondiados filmą „Jos Didenybės slaptojoje tarnyboje“. Jame pagrindinį agento 007 Džeimso Bondo vaidmenį vienintelį kartą sukūrė George Lazenby, o Dianai tapo ne tik Bondo merginos, bet ir vienintelės per visą filmų istoriją agento žmonos Terezos Bond vaidmuo. Šiame filme ji vaidino Gabriele Ferzetti dukrą, nors buvo tik 13 metų už jį jaunesnė.

Tais pačiais metais ji dėl ligos atsisakė vaidmens filme „Dažytas vagonas“ su Clint Eastwood (ją pakeitė Jean Seberg).Diana Rigg Biography at IMDb.com

Kiti sėkmingi jos vaidmenys kine buvo filmuose „Žudikų biuras“ (1969), „Julius Caesar“ (1970), „The Hospital“ (1971), „Theatre of Blood“ (1973) ir „In This House of Brede“ (1975).

1973 m. ji bandė jėgas kurdama asmeninį TV šou „Diana“, tačiau šis nesulaukė publikos dėmesio ir netrukus buvo nutrauktas. Vis dėlto vaidmenys kine ir televizijoje ir toliau išlaikė ją ant populiarumo bangos.

1982 m. Diana susilaukė teigiamų atsiliepimų už vaidmenį filme „Evil Under the Sun“ pagal Agatha Christie romaną, 1983 m. TV filme „King Lear“ vaidino kartu su Laurence Olivier, o 1987 m. – „Snow White“ ekranizacijoje.

1989–2003 m. Diana filmavosi PBS seriale „Mystery!“, taip pat BBC detektyve „The Mrs Bradley Mysteries“, o 2006 m. kartu su Naomi Watts – filme „The Painted Veil“.

2000 m. Diana kartu su dukterimi Rachael Stiring vaidino mini seriale „In the Beginning“, kuriame abi įkūnijo tą patį personažą Rebeccą jaunystėje ir senatvėje, o 2013 m. abi pasirodė vienoje iš serialo „Doctor Who“ dalių.

Vienas paskutiniųjų žymiausių jos pasirodymų buvo TV serialas „Sostų žaidimas“, už kurį ji pelnė 2 Emmy nominacijas.

 Asmeninis gyvenimas 
Septintajame dešimtmetyje Diana aštuonerius metus gyveno su aktoriumi ir režisieriumi Philipu Saville, o jų asmeninio gyvenimo smulkmenos dažnai tapdavo viešų apkalbų objektu.

Vėliau ji buvo 2 kartus ištekėjusi:
 1973–1976 m. už žydo dailininko Menachen Gueffen
 1982–1990 m. už teatro prodiuserio Archibaldo Hugh „Archie“ Stirlingo

Su Stiringu 1977 m. ji susilaukė dukters Rachel Stirlig, taip pat tapusios aktore. Judviejų santuoka iširo dėl vyro romano su aktore Joely Richrdson.

Aktorė nuo 18 metų rūkė, vidutiniškai 20 cigarečių per dieną. Šio potraukio ji atsikratė tik 2010 m., sulaukusi 72-ejų.

 Apdovanojimai ir nominacijos 
1999 m. rugpjūčio 7 d. žurnalas „TV Guide“ paskelbį „Top Ten Hottest Stars of All Time“ sąrašą, kuriame Diana užėmė 1 vietą.
 right |thumb|200px|1973 m.

 Kino apdovanojimai 
MetaiApdovanojimasApdovanojimų kategorijaFilmas arba serialasRezultatas 1972 Auksinis gaublys Geriausia antrojo plano aktorė „The Hospital“  1997Emmy Geriausia mini serialo ar filmo aktorė „Rebecca“  2014 Geriausia kviestinė dramos serialo aktorė „Game of Thrones“  2013  2002 Geriausia antrojo plano mini serialo ar filmo aktorė „Victoria & Albert“  1975 Geriausia specialios programos aktorė „In This House of Brede“  1968 Geriausia tęstinio dramos serialo aktorė „Keršytojai“  1967  2000 BAFTA Specialus apdovanojimas  1990 Geriausia aktorė „Mother Love“  „Broadcast Press Guild Awards“  1995 „CableACE Awards“ Geriausia antrojo plano mini serialo arba filmo aktorė „Screen Two“  2014 „Critics Choice Television Awards“ Geriausia kviestinė aktorė „Game of Thrones“  2013  1970 Laurel apdovanojimas Geriausia nauja aktorė „Žudikų biuras“  2014 „Online Film & Television Association“ Geriausia kviestinė aktorė „Game of Thrones“  2013 2000 Šlovės galerija 

 Kiti apdovanojimai 
MetaiApdovanojimasApdovanojimų kategorijaSpektaklisRezultatas 1972 Tony apdovanojimas Geriausia aktorė „Abelard and Heloise“  1975 Tony apdovanojimas Geriausia aktorė „The Misanthope“  1992 „London Evening Standard Theatre Award“ Geriausia aktorė „Medea“  1994 Tony apdovanojimas Geriausia aktorė „Medea“  1996 „London Evening Standard Theatre Award“ Geriausia aktorė „Who‘s Affraid of Virginia Woolf?“  1997 „Laurence Olivier Theatre Award“ Geriausia aktorė „Who‘s Affraid of Virginia Woolf?“  1999 „Laurence Olivier Theatre Award“ Geriausia aktorė „Britannicus“  „Phedre“ 

 Šaltiniai 

 Nuorodos 

 IMDb profilis
 Neoficialus tinklalapis

Kategorija:Jungtinės Karalystės aktoriai
Kategorija:Jungtinės Karalystės modeliai